CELEX: E2011P0008
Language: fi
Date: 2011-04-11 00:00:00
Title: EFTAn valvontaviranomaisen 11 päivänä huhtikuuta 2011 Islantia vastaan nostama kanne (Asia E-8/11)

7.7.2011   
            
            
               FI
            
            
               Euroopan unionin virallinen lehti
            
            
               C 199/8
            
         EFTAn valvontaviranomaisen 11 päivänä huhtikuuta 2011 Islantia vastaan nostama kanne
   (Asia E-8/11)
   2011/C 199/04
   EFTAn valvontaviranomainen, Rue Belliard 35, 1040 Bryssel, Belgium, asiamiehinään Xavier Lewis ja Florence Simonetti, nosti 11 päivänä huhtikuuta 2011 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1)
            
            
               Koska Islannin tasavalta on jättänyt varmistamatta, että sen toimivaltaiset viranomaiset ovat laatineet ja tapauksen mukaan hyväksyneet strategisia melukarttoja ja laatineet meluntorjuntasuunnitelmia kaikille alueellaan sijaitseville tieliikenteen pääväylille, joilla kulkee vuosittain yli kuusi miljoonaa ajoneuvoa, ja että direktiivin liitteessä VI tarkoitetut strategisista melukartoista saadut tiedot ja toimintasuunnitelmien tiivistelmät lähetetään EFTAn valvontaviranomaiselle, Islannin tasavalta ei ole noudattanut ETA-sopimuksen liitteessä XX olevassa 32g kohdassa tarkoitetussa säädöksessä (ympäristömelun arvioinnista ja hallinnasta 25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY), sellaisena kuin se on mukautettuna ETA-sopimukseen sopimuksen pöytäkirjalla 1, olevasta 7 artiklan 1 kohdasta, 8 artiklan 1 kohdasta ja 10 artiklasta johtuvia velvoitteitaan.
               ja
            
         
               2)
            
            
               Islannin tasavalta määrätään maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomainen toteaa, että Islanti on jättänyt laatimatta melukarttoja ja meluntorjuntasuunnitelmia tieliikenteen pääväylille, joilla kulkee vuosittain yli kuusi miljoonaa ajoneuvoa.
            
         
               —
            
            
               EFTAn valvontaviranomainen toteaa, että tällainen laiminlyönti on vastoin ETA-sopimuksen liitteessä XX olevassa 32g kohdassa tarkoitetun, ympäristömelun arvioinnista ja hallinnasta 25 päivänä kesäkuuta 2002 annetun Euroopan parlamentin ja neuvoston direktiivin 2002/49/EY 7 artiklan 1 kohtaa, 8 artiklan 1 kohtaa ja 10 artiklaa.